钦定古今图书集成/明伦汇编/闺媛典/第318卷 > 皇清五十一 > 高景文妻张氏
## 钦定古今图书集成/明伦汇编/闺媛典/第318卷 > 皇清五十一 > 高景文妻张氏

按《无为州志》：“张氏，廪生高景文妻。年十九适高，善事尊长，敬相夫子，篝灯佐读，彻夜不倦，故景文得肆力经史，早补弟子员，食廪饩。戊午南闱未售，郁郁以殁。氏年二十四，痛不欲生，以翁姑春秋高，遗孤在抱，不忍即死。未几子殇，乃仰天泣曰：‘向所以不死者，恃此子以报翁姑耳。今复何为’？遂自决必死。时景文孀嫂” 夏氏有二子，见张无嗣，慰之曰：“我两子，汝可自择为嗣，无徒殒命，以重翁姑痛。” 乃以其次子猷为己子，苦节自励，教猷读书，有声。《艺苑》。